APROBACIÓN INICIAL DO PROXECTO DE EQUIDISTRIBUCIÓN POLO SISTEMA DE CONCERTO DO POLÍGONO ÚNICO DA ÁREA DE REPARTO EN SOLO URBANO CONSOLIDADO AR I-01 BARRIO DO CURA
ADMINISTRACIÓN LOCAL — Municipal — Xerencia Municipal de Urbanismo do Concello de Vigo (Urbanismo e Patrimonio, 16/03/2022)

O Consello da Xerencia municipal de Urbanismo do Excmo. Concello de Vigo, en sesión ordinaria do día 22/02/2022 acordou: «Primeiro.- Tomar coñecemento da aprobación inicial, producida con data do 26.01.2022, -segundo certificación asinada como propietaria única, por D. Lucas Mariano Alcaria Nomdedeu en representación da entidade Barrio do Cura, SLU, na súa calidadee de administrador solidario-, da Proposta de equidistribución polo sistema de concerto do polígono único da área de reparto en solo urbano non consolidado AR I-01 Barrio do Cura, elaborada con data do 26.01.2022, e asinada dixitalmente con firma dixital válida na mesma data, polos arquitectos D. Jaime Luis Elcorobarrutia Zarfani (colexiado núm.4987 do COAG) e D. Nicolae Madalin Montecino Monu (colexiado núm.2295 do COAG) xunto co avogado D. Ionut Liviu Saeed Murasan (colexiado núm.1.262 do Ilustre colexio de avogados de Galicia), delimitada pola Modificación Puntual do PXOU do Concello de Vigo para a reordenación do ámbito do Barrio do Cura, que foi aprobada definitivamente polo Pleno do Concello de Vigo con data do 23 de xullo de 2021, e publicada no DOG núm.160 do 20 de agosto de 2021, e normativa e ordenanzas no BOP núm.217 do 11 de novembro de 2021, dunha superficie de 12.002,04 m². Segundo.- Facer constar que, estendeuse no Rexistro da Propiedade núm.5 de Vigo, a anotación expresiva do inicio do expediente de equidistribución, consonte ao previsto no art.5.1 do Real Decreto 1093/1997 e art.268 do RLSG, nos termos e coa duración e efectos previstos na lexislación hipotecaria. Terceiro.- Someter a información pública o proxecto de equidistribución inicialmente aprobado polo prazo de un (1) mes, mediante an uncio que se publicará, por conta da promotora, no Boletín Oficial da Provincia, na páxina web do Concello de Vigo, e na sede electrónica municipal a efectos de que durante dito período poida examinarse o proxecto, e formularse as alegacións e suxestións pertinentes, con notificación individualizada aos interesados no polígono e nos sistemas xerais afectos, segundo os datos que figuren no catastro e no rexistro da propiedade.» Aos efectos do disposto no apartado terceiro da parte dispositiva deste acordo, a documentación íntegra aprobada inicialmente poderá consultarse na seguinte ligazón: https://hoxe.vigo.org/movemonos/urbanismo_pxom2.php? lang=gal#/ e no departamento de Información de Urbanismo, sito na planta baixa do edificio da Xerencia de Urbanismo (Praza do Rei, s/n – Vigo), para a súa consulta e a presentación de cantos documentos ou escritos de alegacións estimen convenientes. * Poden poñerse en contacto co departamento de Información de Urbanismo, para solicitar cita previa (telefono 986.810.100 extensión 1530) ou para resolver calquera dúbida ao respecto (teléfono 986.810.349) * Para presentar documentos ou escritos de alegacións deben solicitar cita previa no Rexistro de Urbanismo (teléfono 986.810.344) O prazo de información pública comezará a contar dende a publicación deste anuncio no Boletín Oficial da Provincia de Pontevedra. BRY/Er Vigo, na data da sinatura dixital A VICEPRESIDENTA DA XMU (Resolución do 11.07.2019) Asdo. María José Caride Estévez